 

בית הדין הצבאי המחוזי

**מחוז שיפוטי דרום**

**בפני השופט: סא"ל שאול ארבל**

**בעניין: התובע הצבאי (ע"י ב"כ, סגן סיון תדמור)**

**נגד**

**הנאשם: ח/XXX סמל א' י' (ע"י ב"כ, סרן רון שטאובר)**

**הכרעת - דין**

על פי הודאתו מורשע הנאשם בשתי עבירות של שימוש בסם מסוכן, לפי סעיפים 7 (א) + (ג) סיפא לפקודת הסמים המסוכנים [נוסח חדש], התשל"ג - 1973, וכן עבירה של החזקת סם מסוכן לפי סעיפים 7 (א) + (ג) סיפא לפקודת הסמים המסוכנים [נוסח חדש], התשל"ג - 1973 בהתאם לכתב האישום ולפרטים הנוספים.

1. **ניתנה היום, כ' באייר התשפ"ג, 11.05.2023, והודעה בפומבי ובמעמד הצדדים.**

\_\_\_\_\_( - )\_\_\_\_\_

שופט

**גזר - דין**

הנאשם הורשע על פי הודאתו בשתי עבירות של שימוש בסם מסוכן, לפי סעיפים 7 (א) + (ג) סיפא לפקודת הסמים המסוכנים [נוסח חדש], התשל"ג - 1973, וכן עבירה של החזקת סם מסוכן לפי סעיפים 7 (א) + (ג) סיפא לפקודת הסמים המסוכנים [נוסח חדש], התשל"ג - 1973 בהתאם לכתב האישום ולפרטים הנוספים.

על פי עובדות כתב האישום החל מחודש פברואר 2022 ועד לחודש פברואר 2023 השתמש הנאשם בעשרות הזדמנויות בסם מסוכן מסוג קנאביס באמצעות סיגריה מגולגלת או כלי לשימוש בסם, בנסיבות צבאיות ואזרחיות ללא היתר כדין. כמו כן, בסמוך ליום 21.02.2023 החזיק הנאשם בחדרו בביתו סם מסוכן מסוג קנאביס במספר גרמים שאינו מועט והכל ללא היתר כדין.

הצדדים הציגו בפני הסדר אשר מתחשב בנסיבותיו האישיות, קשיים ראייתיים, שיתוף הפעולה של הנאשם בחקירתו, הודאה וחיסכון בזמן השיפוטי. על אף קולתו של ההסדר, בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג.

על הנאשם נגזרים, אפוא, העונשים הבאים:

1. **מאה שלושים וחמישה (135) ימי מאסר לריצוי בפועל, שיימנו החל ביום מעצרו.**
2. **עונש מאסר מותנה בן תשעים (90) ימים למשך שלוש (3) שנים, שלא יעבור עבירה לפי פקודת הסמים המסוכנים [נוסח חדש], התשל"ג-1973.**
3. **עונש מאסר מותנה בן שישים (60) ימים למשך שנתיים (2), לבל יעבור עבירה לפי סעיף 127א+250א לחוק השיפוט הצבאי, התשט"ו-1955 או עבירה של אי קיום הוראות לפי סעיף 133 לחוק השיפוט הצבאי, אם יעבור עבירה לפי פקודת מטכ"ל 33.0220, למעט בגין שתיית משקה משכר.**
4. **ששה (6) חודשי פסילה מלקבל ומלהחזיק רישיונות נהיגה צבאיים ואזרחיים החל מיום סיום ריצוי עונש המאסר. הנאשם הצהיר בפניי כי הוא אינו מחזיק ברישיון נהיגה מסוג כלשהו.**
5. **הורדה לדרגת טוראי.**
6. **זכות ערעור כחוק.**
7. **ניתן היום, כ' באייר התשפ"ג, 11.05.2023, והודע בפומבי ובמעמד הצדדים.**

\_\_\_\_\_( - )\_\_\_\_\_

שופט

**העתק נכון מן המקור**

**רס"ן לייה קריצר אללוף**

**קצינת בית הדין**

**נערך על ידי: א.ל**

**בתאריך: 14.05.2023**

**חתימת המגיה: סגן שיר בן- ארמון**